Solcs profunds - Kòdul (Empremta)
Channel: Kòdul
Date: 08/11/2011

Sé que la història no et depara
tot el que voldries demanar.
Sé que a vegades t'acompanya
un record per oblidar.

Van ser molts d'anys de viure fora
amb la mirada posada al mar
per si amb constància distingies
la terra que vas deixar.

Solcs naixent de l'experiència
són profunds en el teu cant,
però en la mirada neta i clara
encara lluu el teu infant.

Les mirades no et recolzen
i les mans s'han rovellat.
les muntanyes, les onades,
l'esquena ja t'han girat.
Però no perds mai l'esperança
vols ser lliure de debò.
Ets la llum i l'enyorança

Quan la distància et queia a sobre
un bell record i olor de sal
et transportaven la memòria
a l'inici del comiat

Ara i amb força i energia
quan han passat setanta anys
has retornat amb passos dignes
a la terra que vas deixar

www.kodul.cat
www.facebook.com/kodul

Contractació/Contracting:
Horitsons MGMT
www.horitsons.cat
+34 687549814 (Pol)